**JAVNA RASPRAVA NA NACRT ODLUKE O NAKNADI ZA KOMUNALNO OPREMANJE GRAĐEVINSKOG ZEMLJIŠTA**

**Obrađivač:**

**Sekretarijat za uređenje prostora**

**Izvještaj sa javne rasprave (01.10.2020.god. – 15.10.2020.god.)**

U toku javne rasprave o Nacrtu odluke o naknadi za komunalno opremanje građevinskog zemljišta (u daljem tekstu: Nacrt) zainteresovana javnost je u prostorijama Sekretarijata za uređenje prostora (u daljem tekstu: Sekretarijat) i na sajtu Opštine Bar: [www.bar.me](http://www.bar.me) mogla da izvrši uvid u Nacrt. U sklopu javne rasprave održana je i javna prezentacija Nacrta.

**ZAPISNIK**

Sa centralne javne rasprave i prezentacije Nacrta odluke o naknadi za komunalno opremanje građevinskog zemljišta održane

13.10.2020.god. i 14.10.2020.god. sa početkom u 18h

Javnoj prezentaciji prisustvovali su:

1. Predstavnici Sekretarijata

* Nikoleta Pavićević
* Lara Dabanović

Sa sugestijama i pitanjima u toku centralne javne rasprave učešće je uzelo 25 građana dana 13.10.2020.godine i 19 građana dana 14.10.2020.godine.

Pitanja i primjedbe prisutnih građana odnosili su se na:

1. **Predrag Nedović –** Iskazao jepotrebu da se objasni zakonski osnov kao i procedura donošenja predmetna Odluke.
2. **Slobodan Vuković** – Interesovao se za umanjenja predviđena Odlukom, odnosno da li se ista odnose na I zonu.
3. **Ranko Vuković** – Iskazao je nesaglasnost sa definisanim zonama, naročito kad se uzme u obzir da je područje DUPa “Topolica IV” odnosno naselja Bjeliši, ranijim zoniranjem bilo određeno kao III zona, a da se sada to područje nalazi u I zoni. Stav građana je da ovo područje, uzevši u obzir neregulisanu infrastrukturu, naročito hidrotehničku i saobraćajnu, ne ispunjava uslove da bude I zona. Takođe ukazano je i na neusaglašenost zona na primjeru Sutomora odnosno Obale Iva Novakovića, koje spada u II zonu, a građani su stava da je to područje atraktivnije od zone Bjeliša.
4. **Žarko Vukčević –** Pitao je za mogućnost promjene zona, i da li se isto može riješiti kroz izmjene i dopune DUP-a.
5. **Žarko Vukčević** - interesovao se za tretman naknada koje su plaćane za privremene objekte, te da li će ta sredstva biti uračunata u komunalno opremanje.

Takođe u toku javne rasprave prisutni građani su iskazali interesovanje i za pitanja koja nisu u direktnoj vezi sa Odlukom o naknadi za komunalno opremanje građevinskog zemljišta. Interesovanje najveće grupe građana iskazano je za problematiku koja se tiče naselja Bjeliši, odnosno dijela gdje se put urušio te postoji problematika saniranja istog. Takođe, građani su konstatovali i problem hidrotehničkih instalacija na ovom području odnosno problem kanalizacije i kanala. Sugerisali su da bi se problem kanala adekvatno mogao riješiti potpornim zidom, te da to spada u radove koje je potrebno tretirati kao urgentne zbog bezbijednosti građana na tom području. Takođe, građani su skrenuli pažnju da se na tom potezu grade objekti te da bi se od sredstava prihodovanih po tom osnovu ovaj problem mogao riješiti. Građani MZ Bar 3 i 4, iskazali su interesovanje i za izmjene i dopune DUP-a Topolica IV, te sugerisali da je od značaja da planer obiđe teren i upozna se sa problematikom. Od interesovanja je bilo i pitanje da li će investitori koji su vršili uređenje kanala Rene biti u prilici da povrate uložena sredstva.

Građani MZ Šušanj iznijeli su problematiku lošeg funkcionisanja mjesnog odbora i nemogućnosti da sa predsjednikom istog stupe u kontakt i riješe pitanja od značaja za tu mjesnu zajednicu.

Građani MZ Sutomore imali su primjedbe na distribuciju materijala za javnu raspravu, odnosno loše funkcionisanje mjesnog odbora koji prema njihovim iskazima, nije distribuirao materijal. Njihove primjedbe odnosile su se I na Zakonski osnov funkcionisanja pomenute mjesne zajednice. Vlasnici privremenih objekata na potezu Haj Nehaj iskazali su nezadovoljstvo nemogućnošću rešavanja njihove problematike odnosno pretvaranja privremenih objekata u stalne shodno Zakonu, za koje nisu naišli na razumijevanje kod nadležne urbanističko građevinske inspekcije. Takođe, građani su iskazali nezadovoljstvo Zakonskim rešenjima, te skrenuli pažnju na pojedine odredbe Zakona koje smatraju neustavnim.

**Stav obrađivača:**

1. Zakonski osnov za donošenje predmetne Odluke propisan je članom 239 Zakona o planiranju prostora i izgradnji objekata kojim su definisane vrste objekata koji se oslobađaju od plaćanja ove naknade, kao i vrste objekata za koje lokalna samouprava može da propiše umanjenje naknade, te je odluka usklađena sa ovim zakonskim odredbama. Shodno procedurama pripremljen je Nacrt odluke koji je stavljen na javnu raspravu, a nakon čega će isti biti upućen na saglasnost nadležnim institucijama.
2. Primjedba je prihvaćena te su Predlogom Odluke predviđena umanjenja za prvu, kao i za ostale zone.
3. Brojne su primjedbe na zoniranje, međutim napomenuto je bilo da isto nije bilo predmet razmatranja prilikom pripreme ove odluke, već da će, ukoliko se primjedbe pokažu opravdanim, iste biti tretirane posebnom odlukom, a za čiju će izradu biti zadužena radna grupa.
4. Zone nije moguće tretirati izmjenama DUP-a, već će iste biti tretirane posebnom odlukom.
5. Primjedba je razmotrena te je usvojen stav da se za privremene objekte koji su građeni na osnovu odobrenja nadležnog organa, a koji ispunjavaju uslove za stalne objekte shodno članu 227c Zakona o planiranju prostora i izgradnji objekata, kao i za objekte na lokacijama na kojima se nalazio privremeni objekat a predviđena je izgradnja stalnog objekta, naknada za komunalno opremanje umanji za iznos uplaćene naknade po osnovu privremenog objekta.

Na primjedbe koje se nisu odnosile na konkretnu odluku, obrađivači odluka su dali odgovor zainteresovanoj javnosti u skladu sa svojim nadležnostima.

**ZAPISNIK**

Sa stručne javne rasprave i prezentacije Nacrta odluke o naknadi za komunalno opremanje građevisnkog zemljišta održane 15.10.2020.god. sa početkom u 12h

Javnoj prezentaciji prisustvovali su:

1. Predstavnici Sekretarijata

* Nikoleta Pavićević
* Lara Dabanović

Sa sugestijama i pitanjima u toku centrlane javne rasprave učešće je uzelo 15 građana.

Pitanja i primjedbe prisutnih građana odnosili su se na:

1. **Milena Božović –** Postavila je pitanje da li postoji mogućnost da se član 11, stav 7 postojeće Odluke o naknadi za komunalno opremanje građevinskog zemljišta, koji je izuzet iz Nacrta ove odluke, inkorporira i u novoj odluci ili da se doda umanjenje naknade za VII zonu, odnosno da li postoji mogućnost da se eliminiše VII zona?

Predlog da se iznos naknade za potkrovlja umanji za 50%, a za vjerske objekte 80%.

1. **Ivo Vukoslavčević –** Konstatovao je da su postojeće zone koje su u ovom Nacrtu odluke ustanovljene prije 15 i više godina, a može se reći da razvoj grada ne prati postojeće zone te upitao da li postoji mogućnost da se ustanove nove zone koje bi predstavljale stvarno stanje na terenu?
2. **Stefan Šušter –** Sugerisao je da su pojedine odredbe Zakona koje se odnose na definisanje drugostepenog organa po pitanju naknada za komunalno opremanje, neusaglašene sa Zakonom o upravnom postupku i Zakonom o lokalnoj samoupravi, te da bi ovu stavku trebalo provjeriti. Takođe je tražio objašnjenje zbog čega zona I nije tretirana sa umanjenjem, te konstatovao da postoje drastične razlike između zona, te da procenat umanjenja treba da bude isti za sve zone i da ne treba vršiti razdvajanje umanjenja po površini objekta.

Dodatni komentari:

1. **Miodrag Banović –** Sugerisao je da je potrebno dovesti vodu u šumice, s obzirom na činjenicu da veliki broj građana koristi taj pristor za rekreaciju, a naročito imajući u vidu I trenutnu pandemiju. Takođe, mišljenja je da je prostor u dijelu gdje je restoran Agava u Šušnju, potrebno urediti te da bi se na tom prostora mogao graditi olimpijski bazen. Skrenuo je pažnju da u ulici kod škole “Anto Đedović”, šahta nije postavljena na koti na kojoj treba da bude i zbog toga kuća pored plavi, te da je taj problem potrebno riješiti. Takođe smatra, da je neophodno natkriti gradsku kapelu i postavili rampu ili lift za lica sa invaliditetom.

**Stav obrađivača:**

1. Odbornica je obaviještena da je došlo do tehničke greške te da je umanjenje za potkrovlja predviđeno za 50%, dok je predlog za umanjenje za vjerske objekte razmotren, te djelimično usvojen, odnosno propisano je umanjenje 50% za ovu vrstu objekata. Takođe, prihvaćen je predlog koji se odnosi na VII zonu, te naknada za ovu zonu iznosi 0,00 eur.
2. Ovom odlukom zone nisu mijenjanje, te će iste biti tretirane posebnom odlukom, a za čiju će izradu biti zadužena radna grupa.
3. Članom 239 Zakona o planiranju prostora i izgradnji objekata propisano je da se na rješenje naldežnog organa lokalne samouprave žalba može izjaviti Ministarstvu. Primjedbe koje se odnose na I zonu su razmatrane i prihvaćene te je Predlogom Odluke i za ovu zonu planirano umanjenje kao i za ostale zone.Primjedba koja se odnosi na različita umanjenja za objekte do 200 m2 i preko 200 m2, a kojima se rješava stambeno pitanje nije prihvaćena.

U Baru, 19.10.2020.god.

Dostavljeno:

* Službi za skupštinske poslove Sekretar

Nikoleta Pavićević